Avatar
Avatar (sanskrit: अवतार -{avatāra}- silazak, u značenju silazak sa neba) označava inkarnaciju božanstva na zemlji u hinduizmu. Bog dolazi da usliši neku potrebu čovečanstva. U tom smislu, Zaratustra, Buda, Isus i Muhamed smatraju se avatarima. Indusi se mole živim ili mrtvim avatarima.

U delu bagavad gita bog Krišna kaže: „Za spas dobroga, za uništenje zla i zbog očuvanja večnog zakona, povremeno ću se pojavljivati u inkarnacijama“ (IV, 8).

Lekcije kojima ih uče avatari, čovečanstvo postepeno pretvara u praksu, proširujući razumevanje smisla života i doprinoseći duhovnoj evoluciji.

Koncept avatara se razvio kasno u hinduističkoj mitologiji, ali se pojavljuje još u spisima upanišade kao princip koji se stalno iznova objavljuje svetu.

Bog Krišna se smatra jedinim potpunim avatarom boga Višnu. Ostali avatari su delimične manifestacije božanskih principa. Osnovna funkcija avatara je uvek ista; to je ponovno uspostavljanje darme, ili večnog zakona (poretka, doktrine). Avatar to čini u skladu sa duhom epohe u kojoj se pojavljuje. U ovom poslu im nekada pomažu čudesne sile u liku pomoćnika (vibhûti).

Vidite još 
 Ovaploćenje

Literatura 
 Daniélou, Alain (1991) [1964]. The myths and gods of India. Inner Traditions, Vermont, USA. . pp. 164–187.

Vanjske veze 

 Avatars (Incarnations or Descents) of Vishnu
 Meher Baba's interpretation of the Avatar's origin 

Sanskritski izrazi
Hinduizam